Solidariteit staak op sy manier - met ’n braai | Netwerk24
Deur Elvira Wood 06 September 2018 12:39
Wat is ‘n staking sonder ‘n braai? Ons staak op ons manier. pic.twitter.com/V1sEL0o9Ri
— Dirk Hermann (@SolidariDirk) September 5, 2018
Wat is ’n staking nou sonder ’n braai?
Dr. Dirk Hermann (met die blou baadjie), bestuurshoof van Solidariteit, saam met lede van die vakbond waar hulle vroegdag al die vure aangesteek het om te braai . . . al staak hulle voor Sasol se aanleg in Secunda. Foto: Twitter
Die vakbond Solidariteit voel sterk oor sy protes teen Sasol se Khanyisa-aandeleskema wat eksklusief vir swart mense is en wit mense en buitelanders uitsluit, maar hy voel ook sterk oor braaivleis.
Lede van die vakbond het Donderdag die vure reeds dou voor dag aan die brand gehad.
Dirk Hermann, bestuurshoof van Solidariteit, sê reguit op Twitter: “Wat is ’n staking sonder ’n braai? Ons staak op ons manier.”
Lede van Solidariteit het Maandag met ’n sloerstaking begin en het Donderdag die tuig heeltemal neergelê.
Hulle het vroegdag die verkeer in Secunda ontwrig om die gemeenskap bewus te maak van hul protes.
Lede van die vakbond het ook Woensdag die vleisbraaivure in Sasolburg aangesteek toe hulle dáár ’n memorandum aan die bestuur van Sasol oorhandig het.
Wors word by Solidariteit se staking in Secunda gebraai. Foto: Twitter
Meer oor: Sasol | Dirk Hermann | Solidariteit | Bemagtigingskema | Khanyisa | Staking